Gëzim Tushi

Gëzim Tushi (i lindur më 1953) është një studiues, politolog dhe sociolog i njohur shqiptar. Ai ka kontribuar në zhvillimin kulturor dhe emancipimin e shoqërisë shqiptare përmes punës së tij akademike, botimeve dhe angazhimeve publike.

 Biografia 
Gëzim Tushi https://bukinist.al/sq/2115_gezim-tushi ka mbaruar studimet e larta në Universiteti i Tiranës, në Fakultetin e Shkencave Politiko-Juridike, dega Filozofi në vitin 1975. Në vitin 1983, ai përfundoi specializimin pasuniversitar për Psikologji dhe Pedagogji në Fakultetin e Historisë dhe Filologjisë.

Ai ka punuar si mësues në Shkollën Tregtare, drejtor i Teatrit dhe Estradës Profesioniste, si dhe drejtor i gjimnazit "1 Maj" në Vlorë deri në vitin 1998.

Pas vitit 1998, ka punuar për një kohë të gjatë në Shërbimi Social Shtetëror (Ministria e Punës dhe Mirëqenies Sociale) në pozicione drejtuese, duke u bërë një nga aktorët kryesorë të aplikimit dhe zbatimit të modeleve dhe praktikave më të mira në shërbimin social për fëmijët, të moshuarit, personat me aftësi ndryshe dhe njerëzit në nevojë.

 Karriera akademike dhe trajnimet 
Gëzim Tushi është trajnuar nëpërmjet studimeve dhe përvojave në vende të ndryshme si ShBA, Turqia, Britania e Madhe, Zvicra, Skocia, Maqedonia, Rumania, Bullgaria, Italia, Çekia, Hungaria, Sllovenia, Serbia, dhe Irlanda.

Ka qenë pedagog i brendshëm dhe i jashtëm në Universiteti Marin Barleti dhe në Universiteti i Tiranës në Fakultetin e Shkencave Sociale në degët Punë sociale dhe Filozofi.

 Angazhimi publik 
Gëzim Tushi është një figurë e njohur e jetës publike në trajtimin e problemeve sociale në televizionet kombëtare dhe lokale. Ai është i pranishëm në shtypin e përditshëm, ku ka botuar mbi 1500 artikuj profesionalë për probleme psikosociale të shoqërisë.

 Botime 
Gëzim Tushi https://www.bksh.al/search/G%C3%ABzim%20Tushi/ ka botuar shumë vëllime në fushën e politologjisë dhe sociologjisë:
 Politika, fataliteti i kohës - 1998
 Politika dhe qytetari - 2006
 Probleme dhe dilema sociale - 2006
 Shoqëria civile - 2007
 Shoqëria moderne dhe njeriu i lakuar - 2008
 Sfidat e qytetërimit ... : (probleme sociologjike të njeriut, shoqërisë dhe qytetërimit shqiptar) - 2009
 Arsyetime politike - 2010
 Kur flasim për politikën - 2010
 Njeriu pa dimension... : ontologjia, fenomenologjia dhe sociologjia e njeriut modern - 2010
 Martesa, familja, seksualiteti - 2012
 Individi dhe shoqëria : individualizmi apo komunitarizmi? - 2012
 Qytetari dhe koha moderne - 2014
 Mosha e tretë : të moshuarit, familja dhe institucionet sociale - 2014
 Morali : duhet apo është i tepërt? - 2015
 Turbulencat e postmodernitetit shqiptar - 2015
 Gratë në kohën e tyre : kundër dhunës, pro barazisë gjinore - 2016
 Edukimi në familje dhe në shkollë : kontekste të reja të marrëdhënieve prind-mësues-nxënës - 2017
 Qyteti dhe patologjitë e jetës urbane : studim - 2019
 Pandemia : asgjë nuk do të jetë si më parë - 2021
 Sociologu dhe shoqëria - 2022
 Globalizmi dhe “antikapitalizmi romantik” - 2023

 Vlerësime dhe dekorata 
Gëzim Tushi është dekoruar nga Presidenti i Republikës së Shqipërisë me titullin “Mjeshtër i Madh” për kontributin e tij të çmuar në fushën e studimeve https://gazetashqiptare.al/2025/02/10/shoqeria-dhe-panoptikoni-im-social-gezim-tushi-prek-plaget-e-mahisura-sociologu-nje-liber-per-familje-martesen-dhe-divorcin/, https://www.amazon.com/Books-Gezim-Tushi/s?rh=n%3A283155%2Cp_27%3AGezim%2BTushi/ sociologjike dhe politologjike https://shqiptarja.com/lajm/sociologu-gezim-tushi-rrefehet-ne-esence-angazhimi-ne-politike-periudha-me-e-veshtira-e-70-viteve-jete/.

 Burimet 

Kategoria:Biografi shqiptare
Kategoria:Mësues shqiptarë
Kategoria:Pedagogë shqiptarë
Kategoria:Lindje 1953